ᱯᱨᱚᱵᱷᱟ ᱥᱤᱱᱦᱟ

ᱯᱨᱚᱵᱷᱟ ᱥᱤᱱᱦᱟ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱯᱷᱤᱞᱢ ᱟᱨ ᱴᱮᱞᱤᱵᱤᱡᱚᱱ ᱮᱠᱴᱨᱮᱥ ᱠᱟᱱᱟᱭ᱾ ᱩᱱᱤ ᱴᱮᱞᱤᱵᱤᱡᱚᱱ ᱨᱮ ᱦᱮᱡ ᱞᱮᱱᱟ ᱡᱚᱠᱷᱚᱱ ᱥᱳᱯ ᱳᱯᱮᱨᱟ ᱨᱮ ᱵᱩᱢ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱢᱟᱦᱮᱥ ᱵᱷᱚᱴᱟᱜ ᱥᱣᱟᱵᱷᱤᱢᱟᱱ (᱑᱙᱙᱕) ᱨᱮ ᱟᱡᱟᱜ ᱯᱟᱨᱯᱷᱚᱨᱢᱮᱱᱥ ᱠᱷᱟᱹᱛᱤᱨ ᱧᱩᱛᱩᱢ ᱮ ᱧᱟᱢ ᱠᱮᱫᱟ, ᱡᱟᱦᱟᱸ ᱫᱚ ᱥᱳᱵᱷᱟ ᱰᱮ ᱮ ᱚᱞ ᱞᱮᱫ ᱛᱟᱦᱮᱸᱫ᱾

ᱡᱤᱭᱚᱱ ᱠᱟᱹᱦᱱᱤ
ᱨᱟᱭ ᱵᱟᱦᱟᱫᱩᱨ ᱢᱩᱠᱛᱮᱥᱣᱟᱨ ᱯᱨᱚᱥᱟᱫ ᱨᱮᱱ ᱜᱚᱲᱚᱢ ᱠᱩᱲᱤ, ᱩᱱᱤ ᱥᱳᱥᱤᱭᱚᱞᱳᱡᱤ ᱨᱮ ᱯᱩᱭᱞᱩ ᱠᱞᱟᱥ ᱯᱩᱭᱞᱩ ᱦᱚᱱᱚᱨ ᱥᱟᱶ ᱮ ᱱᱟᱯᱟᱭ ᱠᱮᱫᱟ᱾ ᱰᱟᱠᱛᱚᱨ ᱟᱨ ᱞᱚᱭᱟᱨ ᱨᱮᱱ ᱢᱤᱫ ᱜᱷᱟᱨᱚᱸᱡᱽ ᱠᱷᱚᱱ ᱦᱮᱡ ᱠᱟᱛᱮ, ᱩᱱᱤ ᱴᱮᱞᱤᱵᱤᱡᱚᱱ ᱨᱮ ᱮᱠᱥᱤᱰᱮᱱᱴ ᱠᱷᱚᱱ ᱦᱮᱡ ᱞᱮᱱᱟ ᱛᱟᱭᱚᱢ ᱩᱱᱤ ᱨᱤᱱ ᱒ ᱠᱩᱲᱤ ᱢᱮᱱᱟᱜ ᱠᱤᱱ ᱛᱟᱭᱟ (ᱵᱟᱱᱟᱨ ᱟᱢᱮᱨᱤᱠᱟ ᱨᱮ ᱥᱳᱯᱷᱴᱣᱮᱭᱟᱨ ᱤᱱᱡᱤᱱᱤᱭᱟᱨ ᱢᱮᱱᱟᱜ ᱠᱤᱱᱟ)᱾ ᱩᱱᱤ ᱥᱟᱢᱟᱡᱤᱠ ᱠᱟᱹᱢᱤ ᱦᱚᱸᱭ ᱠᱩᱥᱤᱭᱟᱜᱼᱟ᱾

ᱴᱤᱵᱷᱤ ᱠᱮᱨᱤᱭᱚᱨ
ᱥᱣᱟᱵᱷᱤᱢᱟᱱ ᱴᱮᱞᱤᱵᱤᱡᱚᱱ ᱥᱤᱨᱤᱭᱟᱞ ᱨᱮ ᱥᱤᱞᱟ ᱟᱜ ᱪᱟᱨᱤᱛ ᱠᱟᱹᱢᱤ ᱠᱷᱟᱹᱛᱤᱨ ᱵᱟᱹᱲᱛᱤ ᱵᱟᱰᱟᱭᱚᱜ ᱠᱟᱱᱟᱭ, ᱰᱤᱯᱚᱠ ᱯᱟᱨᱟᱥᱟᱨ ᱵᱤᱨᱩᱫᱷ ᱨᱮ, ᱡᱟᱦᱟᱸ ᱫᱚ ᱥᱟᱱᱛᱤ ᱛᱟᱭᱚᱢ ᱰᱤᱰᱤ ᱨᱮᱭᱟᱜ ᱫᱚᱥᱟᱨ ᱫᱤᱱᱟᱹᱢ ᱥᱳᱯ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱫᱚ ᱛᱟᱭᱚᱢ ᱛᱮ ᱥᱴᱟᱨ ᱯᱞᱟᱥ ᱨᱮ ᱴᱮᱞᱤᱠᱟᱥᱴ ᱞᱮᱱᱟ᱾ ᱩᱱᱤ ᱤᱛᱤᱦᱟᱥ ᱨᱮ ᱠᱟᱹᱢᱤ ᱞᱮᱫᱟ, ᱡᱟᱦᱟᱸ ᱫᱚ ᱰᱤᱰᱤ ᱨᱮ ᱵᱟᱞᱟᱡᱤ ᱭᱟᱜ ᱯᱩᱭᱞᱩ ᱫᱤᱱᱟᱹᱢ ᱥᱳᱯ ᱛᱟᱦᱮᱸ ᱠᱟᱱᱟ᱾ ᱤᱛᱤᱦᱟᱥ ᱫᱚ ᱯᱮᱭᱟ ᱵᱚᱭᱦᱟ ᱠᱩᱲᱤ ᱟᱜ ᱠᱟᱹᱦᱱᱤ ᱨᱮ ᱛᱟᱞᱢᱟ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱨᱮ ᱢᱤᱫ ᱩᱱᱤ ᱠᱟᱹᱢᱤ ᱞᱮᱫᱟ᱾ ᱱᱚᱣᱟ ᱛᱟᱭᱚᱢ ᱡᱤ ᱴᱤᱵᱷᱤ ᱨᱮ ᱯᱟᱨᱟᱢᱯᱟᱨᱟ ᱦᱮᱡ ᱞᱮᱱᱟ, ᱥᱤᱫᱫᱷᱟᱱᱛ ᱥᱤᱱᱮ ᱵᱷᱤᱡᱚᱱ ᱯᱨᱳᱰᱟᱠᱥᱚᱱ (ᱢᱟᱱᱤᱥ ᱜᱳᱥᱣᱟᱢᱤ)᱾ ᱯᱨᱚᱵᱷᱟ ᱦᱚᱛᱮᱛᱮ ᱟᱨ ᱢᱤᱫ ᱧᱩᱛᱩᱢᱟᱱ ᱯᱟᱨᱯᱷᱚᱨᱢᱮᱱᱥ ᱥᱴᱟᱨ ᱯᱞᱟᱥ ᱨᱮ ᱯᱟᱞᱪᱤᱱ ᱴᱮᱞᱤᱵᱤᱡᱚᱱ ᱥᱤᱨᱤᱭᱟᱞ ᱨᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱱᱤᱱᱟ ᱜᱩᱯᱛᱟ ᱦᱚᱛᱮᱛᱮ ᱰᱟᱭᱨᱮᱠᱴ ᱞᱮᱱᱟ, ᱚᱨᱩᱱ ᱜᱳᱵᱷᱤᱞ ᱟᱨ ᱢᱳᱦᱟᱱ ᱵᱷᱟᱱᱰᱟᱨᱤ ᱵᱤᱨᱩᱫᱷ ᱨᱮ᱾ ᱳᱣᱨᱟᱛ ᱫᱚ ᱰᱤᱰᱤ ᱨᱮ ᱴᱮᱞᱤᱠᱟᱥᱴ ᱞᱮᱱᱟ᱾ ᱱᱚᱣᱟ ᱫᱚ ᱵᱤᱹᱟᱨᱹ ᱪᱳᱯᱲᱟ ᱯᱨᱳᱰᱟᱠᱥᱚᱱ ᱛᱟᱦᱮᱸ ᱠᱟᱱᱟ᱾ ᱡᱤ ᱴᱤᱵᱷᱤ ᱨᱮ ᱡᱟᱢᱤᱨ ᱨᱮ, ᱩᱱᱤ ᱵᱤᱨᱮᱱᱫᱽᱨᱚ ᱥᱤᱝ ᱟᱨ ᱢᱳᱦᱟᱱ ᱜᱳᱠᱷᱞᱮ ᱵᱤᱨᱩᱫᱷ ᱨᱮ ᱛᱟᱦᱮᱸ ᱠᱟᱱᱟ᱾ ᱪᱳᱱᱪ ᱞᱟᱰᱤ ᱨᱮ ᱪᱳᱱᱪ ᱙ ᱜᱳᱞᱰ ᱨᱮ ᱪᱟᱹᱞᱩ ᱞᱮᱱᱟ, ᱱᱚᱣᱟ ᱠᱚᱢᱮᱰᱤ ᱨᱮ ᱟᱡᱟᱜ ᱯᱩᱭᱞᱩ ᱯᱨᱚᱭᱟᱥ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱫᱚ ᱚᱱᱩᱡ ᱠᱟᱯᱩᱨ ᱦᱚᱛᱮᱛᱮ ᱰᱟᱭᱨᱮᱠᱴ ᱟᱠᱟᱱᱟ ᱟᱨ ᱵᱮᱱᱡᱟᱢᱤᱱ ᱜᱤᱞᱟᱱᱤ ᱵᱤᱨᱩᱫᱷ ᱨᱮ᱾ ᱤᱛᱛᱮᱯᱷᱟᱠ ᱡᱤ ᱴᱤᱵᱷᱤ ᱨᱮ ᱴᱮᱞᱤᱠᱟᱥᱴ ᱨᱮ, ᱩᱱᱤ ᱵᱤᱛᱤ ᱥᱮᱨᱢᱟ ᱨᱤᱱᱤᱡ ᱯᱷᱤᱞᱢ ᱤᱥᱴᱟᱨ ᱨᱟᱡᱮᱥ ᱠᱷᱟᱱᱱᱟ ᱵᱤᱨᱩᱫᱷ ᱨᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱮᱠᱴᱨᱮᱥ ᱥᱟᱵᱤᱛᱟ ᱯᱨᱚᱵᱷᱩᱱᱮ ᱥᱟᱶ ᱥᱟᱝᱥᱠᱨᱩᱛᱤ ᱥᱤᱨᱤᱭᱟᱞ ᱨᱮ ᱯᱨᱳᱴᱟᱜᱳᱱᱤᱥᱴ ᱛᱟᱦᱮᱸ ᱠᱟᱱᱟ ᱥᱴᱟᱨ ᱯᱞᱟᱥ ᱨᱮ (ᱥᱤᱱᱮ ᱵᱷᱤᱥᱴᱟ) ᱵᱤᱡᱚᱭᱮᱱᱫᱽᱨᱚ ᱜᱷᱟᱴᱜᱮ ᱵᱤᱨᱩᱫᱷ ᱨᱮ᱾ ᱡᱤ ᱴᱤᱵᱷᱤ ᱨᱮ ᱠᱟᱨᱟᱣᱟᱥ, ᱚᱨᱩᱱ ᱜᱳᱵᱷᱤᱞ ᱵᱤᱨᱩᱫᱷ ᱨᱮ᱾ ᱡᱤ ᱴᱤᱵᱷᱤ ᱨᱮ ᱟᱥᱤᱠᱩᱭᱤ, ᱚᱨᱩᱱ ᱜᱳᱵᱷᱤᱞ ᱵᱤᱨᱩᱫᱷ ᱨᱮ (ᱚᱨᱩᱱ ᱯᱷᱨᱟᱝᱠ ᱦᱚᱛᱮᱛᱮ ᱰᱟᱭᱨᱮᱠᱴ ᱟᱠᱟᱱ)᱾ ᱤᱹᱴᱤᱹᱵᱷᱤ ᱨᱮ ᱠᱟᱦᱟᱱᱤ ᱱᱟᱦᱤᱸ, ᱡᱤᱣᱟᱱ ᱦᱟᱭ᱾ ᱥᱴᱟᱨ ᱯᱞᱟᱥ ᱨᱮ ᱠᱩᱱᱰᱟᱞᱤ, (ᱵᱟᱞᱟᱡᱤ ᱯᱨᱳᱰ) ᱥᱟᱭᱤ ᱵᱟᱞᱟᱞ ᱵᱤᱨᱩᱫᱷ ᱨᱮ, ᱵᱟᱨᱭᱟ ᱵᱚᱭᱦᱟ ᱠᱩᱲᱤᱭᱟᱜ ᱢᱤᱫ ᱢᱚᱡᱽ ᱠᱟᱹᱦᱱᱤ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱩᱱᱠᱤᱱ ᱨᱤᱱ ᱟᱭᱳ-ᱟᱭᱳᱦᱟᱜ ᱨᱳᱞ ᱮ ᱠᱟᱹᱢᱤ ᱞᱮᱫᱟ᱾ ᱩᱱᱤ ᱥᱴᱟᱨ ᱯᱞᱟᱥ ᱵᱮᱜ ᱯᱷᱤᱞᱢᱥ ᱨᱮ ᱠᱩᱢᱠᱩᱢ ᱦᱤᱴ ᱴᱮᱞᱤᱵᱤᱡᱚᱱ ᱥᱤᱨᱤᱭᱟᱞ ᱨᱮ ᱦᱚᱸᱭ ᱠᱟᱹᱢᱤ ᱞᱮᱫᱟ, ᱡᱟᱦᱟᱸ ᱫᱚ ᱟᱹᱰᱤ ᱡᱮᱞᱮᱝ ᱚᱠᱛᱚ ᱞᱟᱹᱜᱤᱫ ᱪᱟᱹᱞᱩ ᱞᱮᱱᱟ᱾ ᱩᱱᱤ ᱥᱳᱱᱤ ᱴᱤᱵᱷᱤ ᱵᱟᱞᱟᱡᱤ ᱯᱨᱳᱰᱟᱠᱥᱚᱱ ᱨᱮ ᱠᱩᱥᱩᱢ ᱦᱤᱴ ᱴᱮᱞᱤᱵᱤᱡᱚᱱ ᱥᱤᱨᱤᱭᱟᱞ ᱨᱮ ᱦᱚᱸᱭ ᱠᱟᱹᱢᱤ ᱞᱮᱫᱟ᱾ ᱰᱤᱰᱤ ᱨᱮ ᱵᱟᱡᱟᱨ, ᱤᱱᱛᱮᱡᱟᱨ ᱚᱨ ᱥᱟᱹᱦᱤ, ᱨᱟᱡᱤᱵ ᱵᱚᱨᱢᱟ ᱵᱤᱨᱩᱫᱷ ᱨᱮ (ᱥᱟᱢᱵᱟᱫᱽ ᱵᱷᱤᱰᱤᱭᱳ)᱾ ᱥᱟᱦᱟᱨᱟ ᱴᱤᱵᱷᱤ ᱨᱮ ᱠᱟᱭᱤᱥᱤ ᱞᱟᱜᱤ ᱞᱟᱜᱟᱱ ᱥᱤᱱᱮ ᱵᱷᱤᱥᱴᱟ ᱨᱮ᱾ ᱡᱤ ᱴᱤᱵᱷᱤ ᱨᱮ ᱪᱷᱳᱴᱤ ᱵᱟᱦᱩ ᱰᱤᱡᱮ'ᱥ ᱯᱨᱳᱰᱟᱠᱥᱚᱱ ᱛᱟᱦᱮᱸ ᱠᱟᱱᱟ, ᱥᱩᱨᱮᱱᱫᱽᱨᱚ ᱯᱟᱞ ᱵᱤᱨᱩᱫᱷ ᱨᱮ᱾ ᱥᱩᱵᱷ ᱠᱟᱫᱚᱢ ᱨᱮ ᱦᱚᱸ ᱟᱡᱟᱜ ᱨᱳᱞ ᱟᱹᱰᱤ ᱠᱚ ᱠᱩᱥᱤ ᱞᱮᱫ ᱛᱟᱦᱮᱸᱫ᱾

ᱯᱷᱤᱞᱢ ᱠᱮᱨᱤᱭᱚᱨ
ᱟᱡᱟᱜ ᱢᱤᱫ ᱢᱩᱵᱷᱤ ᱨᱮ ᱯᱩᱭᱞᱩ ᱨᱳᱞ ᱢᱚᱫᱚᱨ ᱙᱘ ᱨᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱤᱥᱴᱟᱨ ᱡᱤᱛᱮᱱᱫᱽᱨᱚ ᱵᱤᱨᱩᱫᱷ ᱨᱮ ᱛᱟᱦᱮᱸ ᱠᱟᱱᱟ, ᱟᱨ ᱚᱱᱟ ᱠᱟᱥᱴ ᱨᱮ ᱨᱮᱠᱷᱟ, ᱨᱟᱠᱮᱥ ᱨᱳᱥᱟᱱ ᱟᱨ ᱨᱟᱱᱫᱷᱤᱨ ᱠᱟᱯᱩᱨ ᱦᱚᱸ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱚᱱᱟ ᱫᱚ ᱥᱟᱣᱟᱱ ᱠᱩᱢᱟᱨ ᱦᱚᱛᱮᱛᱮ ᱰᱟᱭᱨᱮᱠᱴ ᱟᱠᱟᱱ ᱛᱟᱦᱮᱸᱫ᱾ ᱚᱱᱟ ᱛᱟᱭᱚᱢ ᱜᱩᱰ ᱵᱚᱭ ᱵᱮᱰ ᱵᱚᱭ ᱦᱮᱡ ᱞᱮᱱᱟ, ᱢᱤᱫ ᱥᱩᱵᱷᱟᱥ ᱜᱷᱟᱭ ᱯᱨᱳᱰᱟᱠᱥᱚᱱ, ᱡᱟᱦᱟᱸ ᱨᱮ ᱩᱱᱤ ᱤᱢᱨᱟᱱ ᱦᱟᱥᱢᱤ ᱤᱡ ᱟᱭᱳ ᱮ ᱠᱟᱹᱢᱤ ᱞᱮᱫᱟ᱾ ᱮᱴᱟᱜ ᱢᱩᱵᱷᱤ ᱨᱮ ᱟᱢᱨᱤᱛᱟ ᱥᱮᱞᱮᱫ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱫ ᱮᱱᱹᱮᱯᱷᱹᱰᱤᱹᱥᱤᱹ ᱯᱷᱤᱞᱢ ᱛᱟᱦᱮᱸ ᱠᱟᱱᱟ ᱟᱨ ᱟᱠᱷᱤᱨ, ᱡᱟᱦᱟᱸ ᱫᱚ ᱵᱷᱤᱥᱟᱢ ᱠᱳᱦᱞᱤ ᱦᱚᱛᱮᱛᱮ ᱰᱟᱭᱨᱮᱠᱴ ᱞᱮᱱ ᱛᱟᱦᱮᱸᱫ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ